kardosdrur/scandi-wiki huggingface dataset:
Lona Gyldenkrone

Abelone "Lona" Birgitte baronesse Gyldenkrone, født Gulowsen (30. januar 1848 i Christiania, død 29. maj 1934) var en norsk operasangerinde.

Hun var datter af datter af købmand Anders Gulowsen og Nanna Dithlovine Cecilie Gabrielsen. Hun var elev af fru Pauline Viardot, debuterede 1876 på Stockholms opera som Mathilde i Wilhelm Tell og gik samme høst over til operaen på Christiania Theater, hvor hun havde hovedpartier i Faust, Figaros Bryllup, Tannhäuser m.fl. Hun foretog senere flere koncertreiser, bl.a. med Henryk Wieniawski i Tyskland og Rusland vinteren 1878-79 og var derpå i 3 år ansat ved hofoperaen i Schwerin. Efter sit giftermål med den danske legationssekretær, baron Emil Gyldenkrone (27. oktober 1838 i Skanderborg – 15. maj 1902 i Maribo) 27. august 1882 trådte hun tilbage og boede siden i Danmark, hvor hendes mand var amtsforvalter. 

Hun er malet 1872 af Peter Nicolai Arbo.

Kilder 
 Illustreret norsk Konversationsleksikon

Operasangere fra Norge
Lona
Personer fra Oslo
Baronesser fra Danmark
Jens Güldencrone

Jens baron Güldencrone (18. juni 1712 på Vilhelmsborg – 4. marts 1770 i København) var en dansk søofficer.

Han var søn af lensbaron Christian Güldencrone og Margrethe Amalie Moth og bror til Vilhelm Güldencrone og Matthias Güldencrone.

Han blev 1728 kadet, fik 1733 rejsepas og tilladelse til at gå i fremmed tjeneste, mens hans ansøgning om rang af løjtnant dog blev afslået, blev 1735 sekondløjtnant, var 1735-37 i engelsk tjeneste, blev 1737 kaptajnløjtnant (uden at have været premierløjtnant og 1738 kaptajn. 1739 var han næstkommanderende for orlogsskibet Delmenhorst på besejling, 1740 chef for fregatten Høyenhald, der var vagtskib i Øresund, blev 1741 chef for Hvide Ørn, der ligeledes var vagtskib i Sundet, 1743 chef for orlogsskibet Sophie Hedevig og senere samme år også for orlogsskibet Jylland, begge i eskadre, blev 1746 kommandørkaptajn, 1752 medlem af Havnekommissionen (afgik 1769), 1757 chef for orlogsskibet Sjælland i eskadre, 1763 præses i Indrulleringskommissionen, 1764 kommandør, 1766 chef for 1. division og blev 1768 schoutbynacht. I 1769 blev han optaget som deputeret i Admiralitetskollegiet med 1.800 rigsdaler i gage, men døde året efter.

11. maj 1746 ægtede han i Garnisons Kirke Sophie Regina Hiort (døbt 28. oktober 1719 – 21. marts 1798), datter af schoutbynacht Peter Hiort (1670-1733).

Kilder 
 T.A. Topsøe-Jensen og Emil Marquard, Officerer i den dansk-norske Søetat 1660-1814 og den danske Søetat 1814-1932, bind 1, København: H. Hagerups Forlag 1935, s. 503-504.
 Peter Schiønnings dagbog – året 1769

Admiraler fra Danmark
Jens
Baroner fra Danmark
Danskere i 1700-tallet
Kollegiedeputerede fra Danmark
BeePop

BeePop var en dansk popgruppe bestående af Stine Pagh, Heidi Degn, Karl Gade, Daniel Munk, Henrik Thomsen, Jakob Schantz og Ronnie Olesen.

Bandet slog igennem med radiohittet "Mangler dig nu" fra 1999. Herefter udgav de albummet Vejen Er Åben hvor Poul Halberg og Jan Sivertsen havde produceret nogle af numrene.
Jonas Krag og Klaus Kjellerup har fungeret som sangskrivere for gruppen.
BeePop medvirkede desuden på støttesangen "Selv en dråbe" fra 1999.

Diskografi

Album
1999 Vejen Er Åben
2000 BeePop

Singler
1999 Mangler Dig Nu
2000 Kik Op

Henvisninger 

Popgrupper fra Danmark
Musikgrupper fra 1999
Jean-Marie Loret

Jean-Marie Loret (født 18 eller 25 marts 1918 i Seboncourt i nærheden af Saint-Quentin i Picardie, død 1985 i Saint-Quentin) var en fransk jernbanearbejder der hævdede at være Adolf Hitlers uægte søn. Påstanden blev offentliggjort i 1970'erne og støttet af den tyske historiker Werner Maser; dog er den dominerende opfattelse, som repræsenteret af historikere som Anton Joachimsthaler, Timothy Ryback, og Ian Kershaw, at Hitlers faderskab er umuligt eller usandsynligt.

Referencer 

Adolf Hitler
Personer fra Frankrig
Danish Thundersport Championship 2012

2012 Danish Thundersport Championship  er den første sæson af den danske camaro cup. Danish Thundersport Championship er en motorsportsserie hvor bilerne er identiske, hvilket skal gøre det økonomisk overkommeligt for kørerne. DTC kører løb første gang på Jyllandsringen d. 27 Maj.

Teams og kørere 

 Jan Magnussen og Mikkel Mac deltager som de eneste i en ældre version af Camaroen. Der er ingen forskel på camarones performance.
 DTC A/S forventer flere norske og svenske kørere/teams vil deltage i enkelte eller flere DTC weekender.
 Michael Outzen var ikke længere på kontrakt med Polar Seafood Racing efter Jyllandsringen. Det gav Peter Vesti sædet hos Polar Seafood Racing til de to løb på Padborg Park. Den tidligere rally-, DTC- og Special Saloon-kører har ikke kørt i en camaro før, men glæder sig til den nye udfordring som John Nielsens nye teamkammerat. Peter Vesti deltager kun i serien denne ene weekend. Anders Fjordbach kører i dag for Polar Seafood Racing, men det er usikkert om hvor længe Fjordbach er i teamet.
 Flere kørere som Kristian Poulsen og Jan Magnussen har andre serier de deltager i ved siden af DTC. Jan Magnussen vil både gå glip af Ring Djursland og Copenhagen Historic GP mens Kristian Poulsen kun deltager på Jyllandsringen i starten af sæsonen og Copenhagen Historic GP.
 På grund af manglende økonomi var Michael Outzen nødt til at forlade serien ind til videre.

Løbs kalender og resultater 

† Copenhagen Historic GP tæller ikke med i mesterskabet, da der ikke blev kørt reelt løb af sikkerhedsmæssige årsager.
 Den 26/8 på Jyllandsringen får DTC selskab af de nordiske camaro cups.

Tidstagning 
På en løbsweekend afholdes der to løb. I det første bliver startplaceringerne afgjort ved en tidstagning. En tidstagning består af to runder (Q1 og Super pole). I Q1 kører alle kørerne deres hurtigste omgangstid. De 8 hurtigste går videre fra Q1 til Super pole. De 8 kører bliver sendt af sted en af gang for kun at køre en omgang. Omgangstiden for den omgang bestemmer startplacering med den hurtigst først og derefter. 

Løb 2 er startplaceringerne efter løbsplaceringerne i første løb. Top 8 fra første løb bliver vendt om så køreren der slutter første løb på ottendeplads vil holde forrest i andet løb. Kørere som er udgået fra første løb vil starte sidste. Er der flere kørere som er udgået er det efter hvor langt de kørte i første løb der bestemmer deres startplacering.

Kørernes mesterskab 

‡ I slutstillingen fratrækkes hver kørers to dårligste resultater. Dog kan man ikke fratrække heat hvor man er blevet diskvalificeret eller det sidste heat i sæsonen

Ekstern henvisninger 
 Racemag.dk
 DTC's hjemmeside

Fodnoter 

Thundersport Championship 2012
Sport i 2012
Gordon's Gin

Gordon’s London Dry Gin er et af de mere kendte Gin-mærker og er officiel leverandør til det engelske kongehus. Ginen er blevet produceret siden 1769 i London, og ejes i dag af den britiske virksomhed Diageo. Alkohol procenten er på 37,5 – 47,3 % vol.

Eksterne henvisninger  

 Gordon’s Gin

Spirituosa
Etableret i 1769
Knud Nielsen (politiker, 1928-2012)

Knud Nielsen (født 17. september 1928 i Aalborg, død 30. januar 2012 i Konz, Trier) var en dansk politiker, der repræsenterede Socialdemokraterne i Folketinget og Europaparlamentet i 1960'erne og 1970'erne.

Nielsen, der var uddannet translatør, underviste i mange år ved Købmandsskolen i København og senere ved Sønderborg Handelsgymnasium. Han sluttede karrieren som lektor ved Handelshøjskole Syd i 1986.

Sin politiske karriere påbegyndte han ved folketingsvalget 1968, hvor han blev valgt for Socialdemokraterne. I perioden som folketingsmedlem frem til 1977 var han blandt andet formand for Udenrigsudvalget og Forsvarsudvalget. Han blev i 1973 valgt til Europaparlamentet, men fortsatte samtidig i Folketinget. Dengang tillod Socialdemokratiet dobbeltmandater. 

Fra 1990 var han bosat i Konz syd for Trier i Tyskland.

Kilder
 Dødsfald: Fhv. MF og MEP Knud Nielsen, 83 
 Dødsannonce

Eksterne henvisninger 
 

Personer fra Aalborg
Folketingsmedlemmer i 1960'erne
Folketingsmedlemmer i 1970'erne
Tidligere folketingsmedlemmer fra Socialdemokraterne
Medlemmer af Europa-Parlamentet fra Danmark 1973-1979
Hans Langkilde

Hans Peter Langkilde (13. juni 1777 i Høje ved Svendborg – 25. oktober 1852 på Juulskov) var en dansk godsejer.

Han var søn af Rasmus Langkilde, ejer af Biskopstorp på Langeland, og Marie Møller. Efter at han 1797 havde underkastet sig dansk-juridisk eksamen og tjent nogle år som forvalter, forpagtede han 1803 Knepholm på Langeland; 1811 købte han hovedgården Juulskov ved Nyborg, som han ved ihærdig dygtighed og ved indførelsen af et fremskredet agerbrug satte i udmærket stand. 

I hele stænderperioden var Langkilde medlem af Østifternes stænderforsamling og i mange år medlem af Svendborg Amtsråd, ligesom han havde en væsentlig del i tilblivelsen af Det fynske Brandassuranceselskab og oprettelsen af Fyens Disconto Kasse. 

18. april 1804 var Langkilde blevet gift med Bodil Egelykke, datter af Niels Egelykke, senere ejer af Vejlegård, hvilken gård Langkilde arvede 1842. Hans enke døde 3. august 1863.

Kilder 

 

Godsejere fra Danmark
Danskere i 1700-tallet
Danskere i 1800-tallet
Personer fra Fyn
Jurister fra Danmark
Amtsrådsmedlemmer
Stænderdeputerede fra Østifterne
Hans
Bernardo Tasso

Bernardo Tasso (11. november 1493 i Bergamo–5. september 1569 i Ostiglia) var en italiensk digter.

Som mange af den tids digtere tilbragte han største delen af sit liv ved forskellige italienske stormænds hof. I 1532 kom han i fyrsten af Salernos, Ferrante Sanseverinos, tjeneste, og da denne 1552 forlod Italien og bosatte sig i Frankrig, stod Tasso ved hans side, skønt han derved måtte finde sig i at se sit gods konfiskeret og selv blive landsforvist.

Han skiltes herved fra sin hustru Porzia, som han elskede højt, og fra sine sønner, hvoraf den ene, Torquato, langt skulle overgå faderen i berømmelse. Da Tasso nogle år senere kom tilbage til Italien, ramtes han i Rom af efterretningen om Porzias død. Mange af de smukkeste digte i hans Cansoniere er inspirerede af mindet om hende.

I Sorrent, hvor han inden sin landsforvisning tilbragte sit otium sammen med familien, begyndte han 1542 sit hovedværk, heltedigtet Amadigi, hvortil han tog hovedemnet fra den spanske Amadisroman, men heri har han indflettet flere andre episoder og fantastiske skildringer.

Som mønster for den ydre form følger han Ariosto, og digtet er som Orlando furioso skrevet i oktaverim. Digtet gjorde stor lykke; et andet heltedigt Il Floridante nåede han ikke at fuldende, og det blev først udgivet efter hans død af sønnen Torquato. Han har også udgivet en stor samling breve, som er interessante i historisk og litteraturhistorisk henseende.

Kilder 

 

Digtere fra Italien
Personer fra renæssancen
Salmonsens
Alessandro Tassoni

Alessandro Tassoni (født 28. september 1565 i Modena, død 25. april 1635 sammesteds) var en italiensk digter.

Efter studier i Bologna og Ferrara rejste han til Rom, hvor han trådte i tjeneste hos kardinal Colonna. Med denne boede han en tid i Spanien. Senere tjente han i en årrække hertug Carlo Emanuele og dennes søn kardinal Maurizio. Men hans frimodige udtalelser om de fremmede herskere i landet skabte ham mange fjender ved hoffet, og 1622 trak han sig tilbage. Han levede nu 4 år uafhængig i Rom, optaget af sine studier. Senere trådte han i kardinal Ludovisis tjeneste, og efter dennes død rejste han til Modena, hvor han boede til sin død. I 1622 udkom i Paris det vittige satiriske epos La secchia rapita, som Tassoni frem for alt skylder sit ry. Digtet er skrevet i oktaverim og består af 12 sange. Det har som udgangspunkt en historisk begivenhed, da virkelig beboerne i Modena, efter slaget ved Zappolino 1325, som sejerstrofæ fra bologneserne hjembragte en træspand. Men historisk er ikke den frygtelige krig, som Tassoni lader følge heraf og hele hans burleske og fantastiske fremstilling med indblanding af de gamle guder og reminiscenser fra Homer, Virgil og Ariosto. I virkeligheden er hele digtet en skarp samfundssatire, hvori de forskellige personer var let kendelige for samtiden; desuden er digtet en parodi på de mange dårlige efterligninger af Ariostos og Tassos epos. "La secchia rapita" gjorde stor lykke, er udgivet mangfoldige gange, således af Carducci (1861) i Firenze og oversattes på flere sprog; til fransk af Pierre Perrault (1678), til tysk af Paul Ludolf Kritz (1832). I Pensieri diversi (1601) rettede Tassoni kætterske angreb på Homers og Aristoteles' autoritet og forsøgte langt tidligere end Perrault i Frankrig at hævde sin samtids overlegenhed overfor de gamle forfattere, både hvad kunst og videnskab angik. I Considerazioni sopra le rime di Petrarca (1609) angreb han det afguderi, som samtiden drev med Lauras sanger, og i Filippiche (1615) og Manifesto rettede han et voldsomt angreb på de fremmede undertrykkere af hans fædreland.

Kilder

Eksterne henvisninger 

Digtere fra Italien
Salmonsens
Cup Winners' Cup 1979-80 (mænd)

Cup Winners' Cup 1979-80 for mænd var den femte udgave af Cup Winners' Cup. Turneringen blev vundet af CB Calpisa Alicante fra Spanien, som i finalen besejrede de forsvarende mestre VfL Gummersbach fra Vesttyskland med 36-33 over to kampe. Det var første gang, at det spanske hold vandt turneringen.

Resultater

1/16-finaler

1/8-finaler

Kvartfinaler

Semifinaler

Finale

Kilder / eksterne henvisninger 
World Handball Archive – Men Handball European Cup Winners Cup 1980

Noter 

Sæsoner i Cup Winners' Cup
Håndbold i 1979
Håndbold i 1980
Millerandage

Millerandage er et fransk udtryk, som refererer til et vinavl-problem, som gør at vindrueklaserne indeholder druer, der varierer i både størrelse og modenhed. Det sker blandt andet pga. kulde og andre dårlige vejrforhold under den blomstrende periode. Tilstandene betyder lavere kvalitet i de vine, de bliver benyttet i.

Vinavl
Ukkelse Skæghøns

Ukkelse Skæghøns (også kendt under navnet Millefleurs stavet på flere forskellige måder) er en dværghønserace, der stammer fra Belgien (og opkaldt efter byen Ukkels nær Bruxelles). Racen blev skabt ved at krydse fodbefjerede dværghøns med Antwerpener Skæghøns. Racen kræver ly mod regn, og den skal være sikret mod mudder, da dens fødder er befjerede. Racens fjerdragt kræver ekstra pleje, men på trods af dette er racen yderst populær.

Hanen vejer 0,7-0,8 kg og hønen vejer 0,55-0,65 kg. De lægger hvide æg. Racen findes ikke i en stor form og klassificeres derfor som en urdværg.

Farvevariationer 
 Millefleur(orangerød grundfarve, hvorefter fjerfarven er sort, og fjerspidserne er hvide)
 Lavendelfarvet
 Porcelænsfarvet
 Sort hvidplettet
 Hvid
 Blå

Referencer 
 Lewis, Celia. ”The illustrated guide to chickens”, 2010. 
 Liljensøe, Jørgen. ”Den store hønsebog”, 2007. 
 Klubben for fodbefjerede dværghøns’ side om Ukkelse Skæghøns 
 Racens historie på engelsk 
 Engelsk beskrivelse af racen inkl. billeder af flere farvevarianter

Dværghøns
Hookfarm

Hookfarm var et dansk pladeselskab, der eksisterede fra 1974 til 1977. Det blev etableret og drevet af Michael Krogsgaard  (navnet Hookfarm var en anglificering af Krogsgaard) og stod bl.a. bag udgivelsen af C.V. Jørgensens to første plader, En stynet strejfer (1974) og T-shirts, terylenebukser og gummisko (1975), samt fusionsgruppen Buki Yamaz' første plade.

Eksterne kilder og henvisninger 

Pladeselskaber fra Danmark
Prestige, Paranoia, Persona Vol. 1

Prestige, Paranoia, Persona Vol. 1 er det sjette studiealbum fra den danske rapper L.O.C.. Albummet udkom den 23. marts 2012, et år efter udgivelsen af Libertiner. Efter at have udgivet sine tidligere albums på Virgin Records (EMI), udkom albummet på L.O.C.'s eget selskab SGMD, der er et akronym for SelvGjortMillionærDrøm. Albummet blev downloadet mere end 100.000 gange på udgivelsesdagen.

Det blev distribueret og markedsført af TDC og kunne downloades gratis af abonnenter på TDC Play, fra selskabets digitale platforme de første fem uger efter udgivelsen. Samtidig medvirkede L.O.C. i en reklamekampagne for TDC med titlen "Mit TDC". Beslutningen om udgive et album udenom et etableret pladeselskab som mellemled er ifølge L.O.C.: "For at fejre uafhængigheden skal folk have musikken foræret. Musikken betyder ingenting, før folk tager den til sig og lægger deres egne minder i den. Det handler om at skabe oplevelser. Jeg vil opleve musikken sammen med folk, og det er nemmere, når man ikke skal sælge et produkt." Han mener TDC i modsætningen til et pladeselskab kun fokuserer på musikkens værdi og ikke forsøger at "rage nogle penge til sig via pladesalget". L.O.C.'s samarbejde med TDC har fået Copenhagen Records' direktør Jakob Sørensen – der tidligere har arbejdet på EMI – til at udtale at rapperen har solgt sin sjæl til TDC, idet han mener selskabet kun er interesseret i den reklame L.O.C. kan generere.

I modsætning til Libertiner der tog udgangspunkt i meningsløsheden, har L.O.C. på Prestige, Paranoia, Persona Vol. 1 valgt at fokusere på det umiddelbare "med alt hvad det så ellers fører med sig af storhedsvanvid, paranoia og selvfedme".

"Noget dumt" blev udgivet som albummets første og eneste single den. 20. februar 2012, og omhandler ifølge L.O.C. "det selvforherligende og umiddelbare univers jeg altid har elsket ved rap. Min musik og tekster har altid fungeret som en løbende biografi, og på "Noget Dumt" befinder man sig i en af de opadgående kurver, midt i det maniodepressive kapitel 6." Singlen opnåede en tredjeplads på download-hitlisten, og modtog guld for 15.000 downloads og dobbelt-platin for at være streamet 3,6 millioner gange.

På trods af at Prestige, Paranoia, Persona Vol. 1 var tilgængeligt gratis i en periode, blev albummet købt af 546 personer i samme uge albummet blev udgivet mod betaling på download-tjenester. Albummet lå på en 88. plads over de mest solgte album 2012.

Spor 

Noter
 (*) angiver co-producer.

Referencer 

Album fra 2012
L.O.C.-album
Kasper Kirkegaard Hansen

Kasper Kirkegaard Hansen (født 15. februar 1991) er en professionel fodboldspiller, der tidligere spillede for FC Midtjylland.

Kirkegaard gik på FCMs fodboldakademi, inden han 21. november 2009 i en kamp mod Esbjerg fB, fik debut for klubbens førstehold.

Han har spillet 42 kampe for diverse ungdomslandshold.

Eksterne henvisninger 
 Spillerprofil på FC Midtjyllands hjemmeside

Fodboldspillere fra Danmark
Fodboldspillere fra FC Midtjylland
Tusind plateauer

Tusind plateauer (fransk titel: Mille Plateaux) er andet bind i det filosofiske værk Kapitalisme og skizofreni af Gilles Deleuze & Félix Guattari, udgivet i 1980. Første bind, Anti-Ødipus, var ifølge Michel Foucault en "introduktion til det ikke-fascistiske liv", og desuden en kritik af den freudianske psykoanalyse.

Tusind plateauer er Deleuze og Guattaris første vedvarende forsøg på at udfolde den såkaldte skizofrene, nomadiske tænkning. Titlen er inspireret af et essay i Gregory Batesons bog Steps to an Ecology of Mind.

Litteratur på dansk 
Gilles Deleuze, Félix Guattari (2005): Tusind plateauer. Det Kongelige Danske Kunstakademis Billedkunstskoler. 

Filosofiske skrifter
Litteratur i 1980
Amerikansk mastodont

Amerikansk mastodont (Mammut americanum) er en uddød snabeldyrsart i mastodontslægten (Mammut).

Den amerikanske mastodont var udbredt i Nordamerika i kvartærtiden og levede der endnu i postglacial tid (holocæn), da mennesket ankom. Den var lidt mindre end nutidige elefanter men kraftigere bygget og havde store stødtænder. Ligesom den uldhårede mammut havde den sandsynligvis pels. Den spiste især blade og kviste fra forskellige træer.

Missouris leviathan
Ved Missourifloden i USA blev der i 1840 fundet nogle store, fossile knogler, som man satte sammen til et stort, mammutlignende dyr. I virkeligheden var der tale om to sæt knogler fra to individer, og rekonstruktionen fik adskillige ekstra par ribben. Man mente den havde levet i vandet og haft svømmefødder. Hornene var stødtænder, som var blevet anbragt omvendt oven på hovedet. Dyret fik navnet Missouris Leviathan efter den havlevende drage fra bibelen.

Fossiler
Forhistoriske dyr
Snabeldyr
Oudrup Østerhede

Oudrup Østerhede, er den vestlige del af det store hedeområde i Himmerland der kaldes De Himmerlandske Heder, et hedeområde der tidligere dækkede store dele af Vesthimmerland. Den ligger sydøst for landsbyen Oudrup mellem Aars, Løgstør og Sebbersund. Det åbne og stærkt kuperede bakkelandskab, domineret af lyng og revling, er formet af indlandsklitter på aflejret morænesand. Stedvis ses våde enge i lavninger og mindre krat af stilkeg. Mellem Oudrup Østerhede og Lundby Hede mod øst løber Bruså, der er et tilløb til Dybvad Å; et par kilometer vest for heden ligger Vindblæs Hede.

Oudrup Østerhede indgår sammen med tre andre hedestrækninger i en stor naturfredning på 1.300 hektar fra 1941; Den er også en del af Natura 2000-område nr. 19 Lundby Hede, Oudrup Østerhede og Vindblæs Hede.

Eksterne kilder og henvisninger 

 Om naturplanen  på Naturstyrelsens websider
 Oudrup Østerhede på Den Store Danske Encyklopædi

Natura 2000-planer
Danske heder
Lokaliteter i Vesthimmerlands Kommune
EU-habitatområder i Danmark
Fredede arealer i Danmark
Brian Patterson

Brian Patterson (født 8. december 1947) er uddannet som billedkunstner i England i 1969. 1974 kom han til Danmark. Patterson har spillet mange mindre roller i Thomas Windings børneprogrammer. Han har haft rollen som Kylling i Bamses Billedbog siden starten i 1983. Han har også medvirket i både kort- og spillefilm. Han har ydermere i flere år samarbejdet med Kristian Lilholt som tekstforfatter til flere af Kristians engelske sange, som f.eks. "Coincidance" fra 2000. Derudover har han skrevet tekster til Kasper Winding og Lars Muhl.

Roller

Referencer

Eksterne henvisninger 
 

Billedkunstnere
Kunstnere fra England
Maackia

Maackia er en slægt med 9-12 arter, der er udbredt i Østasien med tyngdepunktet i Kina. Det er løvfældende træer og buske, hvor den gråbrune bark er forsynet med mange, brune korkporer. Knopperne er bredt ægformede og spredt- eller modsat stillede. Bladene er stilkede og uligefinnede med ægformede småblade, der har hel rand. Blomsterne er samlet i oprette, endestillede stande. De enkelte blomster er 5-tallige og klokkeformede med hvide til lysegrønne kronblade. Frugterne er tynde og rette eller buede bælge med 1-5 frø i hver.

 Amur-Maackia (Maackia amurensis)

 Maackia chinensis
 Maackia fauriei
 Maackia tenuifolia

Ærteblomst-familien
Veronica Kelly

Veronica Kelly (født 1. januar 1985) er en australsk håndboldspiller. Hun spiller på Australiens håndboldlandshold, og deltog under VM 2011 i Brasilien.

Kilder 

Håndboldspillere fra Australien
Alice Keighley

Alice Keighley (født 2. juni 1993) er en australsk håndboldspiller. Hun spiller på Australiens håndboldlandshold, og deltog under VM 2011 i Brasilien. Hun startede med at spille nationalt på U/16 holdet ACT under det australske håndboldmesterskab 2010 i Coffs Harbour, hvor holdet kom på en 2.- plads. Efter kampen blev hun udnævnt til turneringens MVP.
Hun har også spillet på deres U/18 hold, som hun har deltaget i flere konkurrencer sammen med.
Hun deltog med australiens ungdomshåndboldlandshold Ungdomssommer-OL 2010 i Singapore. Holdet kom på en 6.- plads under Ungdomssommer-OL 2010.

Kilder

Eksterne henvisninger 
 

Håndboldspillere fra Australien
Tanja Poutiainen

Tanja Poutiainen (6. april 1980 i Rovaniemi i Finland) er en finsk alpinsk skiløber og sølvmedaljevinder i storslalom ved Vinter-OL 2006 i Torino.

I 1997 blev Poutiainen juniorverdensmester i slalom, såvel som hun blev opført på en tredjeplads i Super-G, og samme år debuterede i den alpine verdenscup. Ved junior-VM i 1999 opnåede hun en bronzemedalje i storslalom.

Hun vandt sæsontitlerne i både slalom og storslalom i den alpine verdenscup i 2005, og opnåede en femteplads i den samlede stilling. Ved VM i alpint skiløb 2005 i Bormio vandt hun sølvmedaljen i slalom, hvor mesterkskabet gik til Janica Kostelić fra Kroatien, og sølvmedaljen i storslalom, hvor mesterskabet gik til Anja Pärson fra Sverige.

Eksterne henvisninger 

 Officiel hjemmeside  
 Profil hos ski-db.com 

Personer fra Rovaniemi
Skiløbere fra Finland
Olympiske sølvmedaljevindere fra Finland
Mary Kelly (håndboldspiller)

Mary Kelly (født 1. januar 1985) er en australsk håndboldspiller. Hun spiller på Australiens håndboldlandshold, og deltog under VM 2011 i Brasilien.

Kilder 

Håndboldspillere fra Australien